proxectonos/corpus_dominio_legal_administrativo_tmp huggingface dataset:
28/10/2020 | Administración LocalMunicipal
Narón
Secretaría
Listado definitivo, composición de tribunal e data de exame de 1 praza de técnico/a de xestión

A alcaldía do concello en data 22 de outubro de 2020, adoptou a seguinte resolución: Rematado o prazo de presentación de reclamacións á lista provisoria para tomar parte no proceso selectivo para a provisión dunha praza de Técnico de Xestión, esta alcaldía, en uso das atribucións conferidas pola lexislación vixente RESOLVE: PRIMEIRO.- Aprobar a lista definitiva de admitidos/as e excluídos/as para tomar parte no proceso selectivo para a provisión de 1 praza de Técnico de Xestión: EXCLUÍDOS/AS: Ninguén SEGUNDO.- Aproba-la composición do tribunal que xulgará o proceso selectivo e que estará integrado por: TERCEIRO.- O tribunal constituirase o dia 9 de novembro de 2.020, ás 09,00 horas no quinto andar da Casa do Concello. CUARTO.- O/a aspirante deberá presentarse o día 9 de novembro de 2.020, ás 10,00 horas, no segundo andar da Casa do Concello de Narón, para a celebración do primeiro exercicio do proceso selectivo. Narón, 23 de outubro de 2.020 A Alcaldesa Marian Ferreiro Díaz
20/10/2020 | Administración LocalMunicipal
Boiro
Publicación padróns fiscais 3º trimetre de 2020

Por acordo de Xunta de Goberno Local en sesión celebrada en data 14 de outubro de 2020, os seguintes Padróns Fiscais: Asemade no recibo da auga inclúese o Canon da Auga, e igualmente advírtese ao contribuínte de que a falta de pago no período voluntario sinalado suporá a esixencia do canon da auga, cando transcorra o período dun ano, ao contribuínte pola vía de constrinximento pola Consellería competente en materia de facenda da Xunta de Galicia e asemade, indícase que a repercusión do canon da auga poderá ser obxecto de reclamación económico-administrativa ante o órgano económico-administrativo da Comunidade Autónoma de Galicia no prazo de un mes dende que se entenda producida a notificación. Ditos Padróns quedan expostos ó público nas oficinas económicas municipais durante o prazo de UN MES, a contar dende o día seguinte ó da publicación do presente anuncio no BOP. Dito anuncio ten carácter de notificación colectiva ó abeiro do previsto no artigo 102.3 da Lei 58/2003, de 17 de decembro, Lei Xeral Tributaria. Durante dito prazo de exposición pública os interesados poderán examinar os Padróns e formular o recurso de reposición regulado no artigo 14.2) do RDL 2/2004, de 5 de marzo, que regula o Texto Refundido da Lei Reguladora das Facendas Locais (TRLRFL), que deberá ser resolto no prazo de un mes dende a súa presentación. Contra a resolución recaída no recurso de reposición poderán interpor o recurso contencioso-administrativo, no PRAZO DE DOUS MESES, contados dende o día seguinte á notificación de dita resolución, ante o Xulgado do Contencioso-Administrativo competente. Se non recaera resolución expresa, en virtude do previsto no citado artigo 14.2. I) do TRLRFL, entenderase desestimado, podendo presentar recurso contencioso-administrativo, no prazo de seis meses contados a partir do día seguinte a aquel no que se produce o acto presunto, segundo o estipulado no art.46.1 da Lei 29/98, de 13 de xullo, reguladora da xurisdición contencioso-administrativa. Non obstante, si se considera oportuno, poderá utilizar e exercitar calquera outro recurso que estimen pertinente. Sen perxuizo de resolve-las reclamacións, reparos e observacións que poidesen subscitarse, FAISE SABER que por Decreto de Alcaldía, fixouse como prazo de ingreso en período voluntario para as exaccións citadas do: 22/10/2020 ao 22/12/2020. Rematado o prazo de ingreso en voluntaria, declárase a exisibilidade do recargo de prema, de tal xeito que procederá: No caso de que se satisfaga a totalidade da débeda non ingresada en periodo voluntario antes da notificación da presente providencia de prema, o recargo será do 5% sobre o principal (Recargo executivo); se a débeda non ingresada en periodo voluntario e o propio recargo se aboa dentro dos prazos sinalados no artigo 62.5 da LXT, o recargo será do 10% (recargo de prema reducido); ou o recargo de prema ordinario, que será do 20% se a débeda non se ingresa no prazo estipulado no artigo 62.5 da LXT. Boiro, 14 de outubro de 2020 O Alcalde-Presidente José Ramón Romero García
20/10/2020 | Administración LocalMunicipal
Oroso
Aprobación definitiva da modificación do anexo de persoal do orzamento municipal 2020

ASUNTO: APROBACIÓN DEFINITIVA MODIFICACIÓN DE ANEXO DE PERSOAL DO ORZAMENTO MUNICIPAL 2020 Aprobada inicialmente a modificación de anexo de persoal do orzamento para o exercicio 2020 en data 28 de agosto e publicado anuncio de exposición ao público en data 3 de setembro, transcorrido o prazo de 15 días sen interposición de reclamacións, de conformidade co previsto no artigo 169.1 do TR 2/2004 da Lei reguladora das facendas locais enténdese o expediente definitivamente aprobado. De conformidade co disposto no artigo 171 da mesma lei contra a aprobación da presente modificación poderá interpoñerse o correspondente recurso contencioso-administrativo no prazo de dous meses, contados dende o día seguinte da publicación do presente anuncio ante o Tribunal Superior de Xustiza de Galicia. Oroso, 13 de outubro de 2020. O alcalde-presidente Manuel Mirás Franqueira
20/10/2020 | Administración Autonómica
Xunta de Galicia
Consellería de Economía, Emprego e Industria
Xefatura Territorial da Coruña
Servizo de Enerxía e Minas
Acordo do 8 de outubro de 2020, da Xefatura Territorial da Coruña, que sinala data para o pagamento do prezo xusto por expropiación, nos concellos de Arteixo e A Coruña (expediente SEM 2015/50)

Acordo do 8 de outubro de 2020, da Xefatura Territorial da Coruña, que sinala data para o pagamento do prezo xusto por expropiación, nos concellos de Arteixo e A Coruña (expediente SEM 2015/50) De conformidade co disposto nos artigos 48.1 da Lei de expropiación forzosa do 16 de decembro de 1954, e 48.2, 49, 50 e 51 do seu Regulamento do 26 de abril de 1957, esta Xefatura Territorial acorda sinalar o día 2 de decembro de 2020, nas dependencias municipais do Concello de Arteixo, e o día 3 de decembro de 2020, nas dependencias do centro Cívico Municipal A Silva da Coruña, a partir das 9.30 horas, para que o pagador da entidade beneficiaria Repsol Petróleo, S. A., proceda nas dependencias sinaladas ao pagamento do prezo xusto e xuros, por expropiación e imposición de servidumes de paso da instalación denominada poliduto e instalacións auxiliares para descarga de cru no porto exterior de Punta Langosteira, nos concellos de Arteixo e A Coruña (expediente SEM 2015/50), ás persoas propostas como propietarias ou titulares de dereitos sobre as fincas afectadas, ás que igualmente se lles dirixirá notificación individual sinalándoselles os horarios correspondentes. Cando as persoas propietarias ou titulares de dereitos sobre as fincas afectadas sexan descoñecidas ou se ignore o lugar de notificación, dirixiranse ao Ministerio Fiscal as dilixencias que se produzan destas, de conformidade co artigo 5 da Lei de expropiación forzosa. Neste caso, igualmente, publicarase un anuncio no taboleiro de edictos único (TEU) do Boletín Oficial del Estado. A Coruña, 8 de outubro de 2020. Isidoro Martínez Arca Xefe territorial da Coruña
20/10/2020 | Administración LocalMunicipal
Porto do Son
Anuncio aprobación inicial Ordenanza subvencións a deportistas individuais

O Pleno do concello de Porto do Son, na súa sesión de 10/09/2020 acordou a aprobación inicial da Ordenanza reguladora das subvencións a deportistas individuais do Concello de Porto do Son. En cumprimento do disposto no artigo 49 da Lei 7/1985 de 2 de abril, exponse ao público o citado expediente polo prazo de trinta días, para que os interesados poidan examinalo e presentar reclamacións. No caso de non presentarse reclamacións, o acordo inicial elevarase automaticamente a definitivo sen necesidade de novo acordo plenario. Os interesados poderán examinalo expediente na Intervención municipal en horario de 9:00 a 13:00 horas de luns a venres. Unha vez que o acordo provisional se eleve a definitivo (de xeito expreso ou tácito), a entrada en vigor da modificación da ordenanza terá lugar cando se publique completamente o seu texto no Boletín Oficial da Provincia. Porto do Son, o 15/10/2020 O ALCALDE-PRESIDENTE Asdo. José Luis Oujo Pouso.
20/10/2020 | Administración Autonómica
Xunta de Galicia
Consellería de Infraestruturas e Mobilidade
Augas de Galicia
Subdirección Xeral de Xestión do Dominio Público Hidráulico
DH. A15.29358 Concesión dun caudal de auga á Cofradía de Pescadores San Andrés, no concello de Porto do Son (A Coruña)

De acordo co previsto no artigo 116 do Regulamento do dominio público hidráulico, aprobado polo Real decreto 849/1986, do 11 de abril, fago público, para xeral coñecemento, que por resolución da dirección de Augas de Galicia de data 1 de outubro de 2020 e como resultado do expediente incoado ó efecto, outorgouse á Cofradía de Pescadores San Andrés unha concesión de 9389 m3 anuais de auga que procede dun manancial situado no lugar de Valcunqueiro, na parroquia de Goiáns (San Sadurniño), no concello de Porto do Son (A Coruña), con destino a uso industrial. Número Expte.: DH. A15.29358 Santiago de Compostela, 14 de outubro de 2020 O xefe do Servizo de Tramitación Técnico-Administrativa do Dominio Público Hidráulico Nelson Geovanny Manuela Eugenia Susmozas Berguices
20/10/2020 | Administración LocalMunicipal
Arteixo
Servicios Técnicos Área de Obras
Pago importe expropiación e levantamento de actas de ocupación no concello de Arteixo correspondente a expropiación para a execución da obra de “ampliación paseo fluvial Rego da Bidueira”

En cumprimento do disposto no artigo 293.10 e 293.11 do Decreto 143/2016, do 22 de setembro, polo que se aproba o Regulamento da Lei 2/2016, do 10 de febreiro, do solo de Galicia, este Concello resolveu proceder a efectúa-lo pagamento do importe da valoración establecida e o levantamento das actas de ocupación correspondentes ao expediente de expropiación forzosa instruído para o termo municipal de Arteixo, para “AMPLIACIÓN PASEO FLUVIAL REGO DA BIDUEIRA, que terá lugar: Lugar: Salón de Plenos del Ayuntamiento de Arteixo, Plaza Alcalde Ramón Dopico 1 Data: o día 9 de novembro de 2020, nos seguintes horarios: Co fin de proceder ao pago do importe O pagamento efectuarase polo Pagador deste Concello aos propietarios das fincas. O presente acordo faise público, para xeral coñecemento, advertindo aos titulares que o pagamento farase precisamente aos que figuren como donos da cousa ou titulares do dereito expropiado, non admitíndose representación senón por medio de poder debidamente autorizado (notarial, xudicial ou do consulado), xa sexa xeral ou particular para este caso, debendo achegar a documentación necesaria para acreditar a sucesión en caso de figurar o terreo a nome de herdeiros con anterioridade ao 26 de outubro de 2020; e que deberán identificarse co Documento Nacional de Identidade. Así mesmo comunícaselle que deberán comparecer ao acto xuntando as escrituras de propiedade das fincas. No suposto de non comparecer ou non poderse efectuar o pagamento ós titulares, procederase á consignación do importe na Caixa Xeral de Depósitos. Coincidindo co acto de pagamento, procederase ao levantamento da acta de ocupación correspondente. O pagamento ou depósito do importe da valoración establecida producirá os efectos previstos nos números 6, 7 e 8 do artigo 52 da Lei de expropiación forzosa. Arteixo, 14 de outubro de 2020 Asinado Carlos Calvelo Martínez Alcalde-Presidente do Concello de Arteixo
20/10/2020 | Administración LocalMunicipal
Ribeira
Anuncio de información pública de desafectación e cesión de terreo para construción de Comisaría de Policía

ANUNCIO Por Providencia da Alcaldía de data 14 de outubro de 2020, iniciouse expediente de alteración da cualificación xurídica dunha superficie de 96,19 m 2 a segregar da parcela número seis, destinada a equipamento, cun aproveitamento edificable de 1 m 2 /1 m 2, do Proxecto de Compensación da Área de Reparto do Solo Urbanizable (S. U. Z.4) denominado “FONTÁN”, sita no lugar de Fontán (O Touro), neste municipio de Ribeira, inscrita co número 28.820 do Rexistro da Propiedade de Noia, e que presentaría os seguintes lindeiros: norte, parcela número 04 destinada a vial; sur, parcela número 6-bis, cedida á Xerencia de Infraestruturas e Equipamento da Seguridade do Estado para a construción dunha Comisaría do Corpo Nacional de Policía; este, resto de finca matriz; e oeste, parcela número 6-bis, cedida á Xerencia de Infraestruturas e Equipamento da Seguridade do Estado para a construción dunha Comisaría do Corpo Nacional de Policía; para a súa desafectación do dominio público quedando cualificada como ben patrimonial. Así mesmo, por acordo do Pleno da Corporación adoptado en sesión celebrada na data 28 de setembro de 2020, procedeuse a iniciar expediente de cesión gratuíta da mencionada superficie a favor do Ministerio do Interior (Secretaría de Estado de Seguridade, Organismo Autónomo Xerencia de Infraestruturas e Equipamentos da Seguridade do Estado), co fin de ampliar a cesión realizada no seu día para a construción da Comisaría Local de Policía Nacional. O que se fai público polo prazo de un (1) mes para que, examinados os expedientes, poidan formularse as reclamacións e observacións que se estimen procedentes. Ribeira, 14 de outubro de 2020. A alcaldesa en funcións María José Sampedro Fernández
30/10/2020 | Administración LocalMunicipal
Rianxo
Secretaría
Delegación Alcaldía o 15 de outubro de 2020

En data de 15 de outubro de 2020 dítase a resolución de Alcaldía núm.639/2020 que a continuación se transcribe: Por ter que ausentarme da Alcaldía o día 15 de outubro de 2020 de conformidade co disposto no artigo 23.3 da Lei 7/1985, do 2 de abril, reguladora das bases de réxime local; no artigo 63 da Lei 5/1997, do 22 de xullo, de administración local de Galicia; e no artigo 47 do Real decreto 2568/1986, do 28 de novembro, polo que se aproba o regulamento de organización, funcionamento e réxime xurídico das Entidades locais, DISPOÑO: PRIMEIRO. Delegar as funcións da Alcaldía durante o citado día na 1º Tentente de alcalde, Dona María del Carmen Figueira Ares. No suposto de producirse a vacante, ausencia ou enfermidade do anteriormente indicado, as referidas funcións pasarían automaticamente aos demais tenentes de alcalde, segundo a orde de nomeamento. No suposto que o abaixo asinante alcalde se reincorporase ás súas funcións antes de ter transcorrido o período expresado no apartado núm.1 da presente resolución, a presente delegación quedaría automaticamente revogada. SEGUNDO. Que as resolucións Administrativas que se adopten no exercicio desta delegación, se notifiquen ao interesado con indicación de dita circunstancia. TERCEIRO. Notificar o presente Decreto ao interesado, procedéndose a súa publicación no taboleiro de edictos da Corporación e no Boletín Oficial da Provincia, dándose conta ao Pleno da Corporación na primeira sesión que se celebre.” Rianxo, a 27 de outubro de 2020 Asinado electronicamente, o alcalde, Adolfo Muiños Sánchez
30/10/2020 | Administración LocalMunicipal
Carballo
Aprobación definitiva expediente de modificación orzamentaria. suplemento de crédito número 2/2020.

De conformidade cos artigos 169 e 177.2 do Real decreto lexislativo 2/2004, de 5 de marzo, considérase definitivamente aprobado o expediente de modificación orzamentaria, suplemento de crédito número 2/2020, unha vez aprobado inicialmente polo Pleno en sesión celebrada o día 28 de setembro de 2020, publicado no boletín oficial da provincia núm.165, de data 2 de outubro de 2020, e transcorrido o prazo de quince días hábiles sen se presentar reclamacións ao mesmo. Segundo o disposto no artigo 171.1 do devandito Real decreto lexislativo 2/2004, poderase interpoñer directamente contra o referenciado expediente de modificación orzamentaria, recurso contencioso-administrativo ante a sala correspondente do Tribunal superior de xustiza de Galicia, no prazo de dous meses a contar dende a data seguinte á publicación deste anuncio. O que se fai público para o xeral coñecemento e efectos. Carballo, 27 de outubro de 2020 O Alcalde Evencio Ferrero Rodríguez
30/10/2020 | Administración LocalMunicipal
Neda
Exposición pública definitiva expediente MC 32/2020

O día 28 de setembro de 2020, o Pleno da Corporación aprobou inicialmente o expediente de modificación de créditos nº 32/2020 de Crédito Extraordinario, polo importe de 8.250,00€; financiado con Baixa por Anulación de Créditos. Segundo o previsto nos arts.169 e 177.2 do RDL 2/2004, polo que se aproba o Texto Refundido da Lei Reguladora das Facendas Locais, este acordo inicial foi exposto ao público durante o prazo de 15 días hábiles dende a súa publicación no BOP nº 165 do día 2 de outubro de 2020. Durante o dito prazo non se presentaron reclamacións contra o acordo inicial, polo que de conformidade co previsto no artigo 169.4 do RDL 2/2004, publícase o resumo por capítulos aos efectos da súa aprobación definitiva e entrada en vigor: O que se publica para os efectos previstos na lexislación citado, facendo constar que contra a aprobación definitiva poderá interpoñerse recurso contencioso administrativo, segundo o disposto no artigo 171 do RDL 2/2004, de 5 de marzo, no prazo de dous meses contados a partir da data da aprobación definitiva. Vila de Neda, 28 de outubro de 2020 O alcalde Ángel Alvariño Saavedra
30/10/2020 | Administración LocalMunicipal
A Coruña
Persoal
Edicto de citación para o emprazamento de eventuais interesados no PA 0000055/2020, que se tramita no Xulgado do Contencioso-Administrativo nº 3 da Coruña

D. Manuel Ángel Jove Losada, Director de Economía, Facenda e Rexime Interior do Concello da Coruña FAI SABER: No Xulgado do Contencioso-administrativo nº 3 da Coruña séguese recurso contencioso-administrativo procedemento abreviado número 0000055/2020, interposto pola CIG contra a Resolución do Concelleiro delegado de Economía, Facenda e Rexime Interior de 30/12/2019, pola que se acordou o reparto do complemento de produtividade, por aplicación do incremento adicional do 0,3 % respecto da masa salarial previsto no art.3. Dous do Real Decreto-lei 24/2018. Por parte do citado Xulgado, remítese oficio a este Concello co fin de que á maior brevidade posible se proceda ao emprazamento de todos os interesados, baseándose no previsto no art.49 da Lei 29/1998, do 13 de xullo, reguladora da Xurisdición Contenciosa- Administrativa. Dando cumprimento á orde do Xulgado do Contencioso-Administrativo nº 3 da Coruña, emprázase ás persoas que aparecen como interesadas, ou as que puidese afectarlles a resolución que no seu momento dítese, no expediente 108/2019/1736 referido a Resolución RES/AYT/18432/2019 de data 30/12/2019, confirmada polo Decreto DEC/AYT/8221/2019 de data 30/12/2019, onde se acordou o reparto do complemento de produtividade, por aplicación do incremento adicional do 0,3 % respecto da masa salarial previsto no art.3. Dous do Real Decreto-lei 24/2018, para os efectos de que no prazo de nove días poidan acudirse ante o Xulgado do Contencioso-Administrativo nº 3 da Coruña, onde se tramita o recurso contencioso-administrativo, Procedemento Abreviado nº 0000055/2020, interposto por CIG. O prazo para comparecer como demandados ante o Xulgado do Contencioso-Administrativo nº 3 no procedemento sinalado será de NOVE DIAS contados dende o seguinte ao da publicación deste anuncio no Boletín Oficial da Provincia. Xulgado do Contencioso-Administrativo nº 3 da Coruña, con sede na R/ Capitán Juan Varela (Antiga sede da Audiencia Provincial), 3º andar. A Coruña A Coruña 28 de outubro de 2020 O Director de Economía, Facenda e Rexime Interior Manuel Angel Jove Losada
30/10/2020 | Administración LocalMunicipal
Cariño
Delegación para celebración de matrimonio civil

Por Resolución da Alcaldía nº 444/2020 de data 27/10/2020, acordouse a delegación do exercicio da competencia para a celebración de matrimonio civil previsto para o 4 de novembro deste ano ás 12:00 horas, no concelleiro da Corporación Municipal, Don Aitor Jose Orizo Mory O que se publica en cumprimento do disposto no artigo 44.2 do Real decreto 2568/1986, do 28 de novembro, polo que se aproba o Regulamento de Organización, Funcionamento e Réxime Xurídico das Entidades Locais. Cariño, 27 de outubro de 2020 O Alcalde José Miguel Alonso Pumar
30/10/2020 | Administración LocalMunicipal
Fene
Secretaría
Aprobación padróns fiscais correspondentes ao mes de xaneiro do 2020 de SAF a través da Lei de Dependencia e Programa Básico de Axuda no Fogar

ANUNCIO Asunto: aprobación padróns fiscais correspondentes ao mes de xaneiro do 2020 de SAF a través da Lei de Dependencia e Programa Básico de Axuda no Fogar. Anuncio de cobranza Por Resolución da Alcaldía núm.1005/2020, do 23 de outubro, aprobáronse os padróns fiscais correspondentes ao mes de xaneiro do 2020 de SAF a través da Lei de Dependencia e Programa Básico de Axuda no Fogar. Exposición: os padróns quedarán expostos ao público no Concello durante o prazo de 1 MES, a contar dende o día seguinte á publicación deste edicto no BOP. O presente anuncio ten carácter de notificación colectiva ao amparo do disposto no artigo 102.3 da Lei 58/2003, xeral tributaria, e artigo 24 do RXR. Durante o periodo de exposición pública contra as liquidacións incorporadas ao padrón, todos os interesados poderán interpoñer as reclamacións ou alegacións que consideren pertinentes ante a Alcaldía. Recursos: Contra as débedas consignadas no padrón contributivo e notificadas colectivamente mediante o presente anuncio, os interesados poderán interpoñer os seguintes recursos: Finalizado o prazo de exposición pública os interesados poderán interpoñer recurso de reposición, segundo o disposto no artigo 14.2 do Real Decreto Lexislativo 2/2004, do 5 de marzo, polo que se aproba o texto refundido da Lei Reguladora das Facendas Locais, no prazo dun mes, contado dende o día seguinte ao mesmo. Contra a resolución recaída no recurso de reposición poderán interpoñer, ante o Xulgado do Contencioso-Administrativo de Ferrol, recurso contencioso-administrativo no prazo de dous meses, a contar dende o día seguinte ao da notificación da dita resolución, ou no prazo de seis meses a contar dende o día seguinte ao de aquel no que se teña producido o acto presunto, segundo establece o artigo 46.1 da Lei 29/98, do 13 de xullo, reguladora da xurisdicción contencioso-administrativa. Sen perxuizo de que poidan exercitar calquera outro que estime procedente. Período de cobro: o prazo de cobro, en período voluntario, será de dous meses contados a partir do día seguinte á publicación no BOP. Transcorrido este prazo, procederase a esixir os xuros de mora e os recargos que establecen os artigos 26 e 28 da Lei xeral tributaria e, no seu caso, as costas derivadas do procedemento de prema. Carga de recibos domiciliados: os recibos correspondentes a esta cobranza que figuren correctamente domiciliados, enviaranse ás respectivas entidades de depósito para que sexan adebedados nas contas dos seus clientes. O que se anuncia e fai público para xeral coñecemento do presente EDICTO que ten carácter de notificación colectiva, en cumplimento do disposto no artigo 24 do Regulamento Xeral de Recadación e 102 da Lei 58/2003, do 17 de decembro, Xeral Tributaria. Fene, 27 de outubro de 2020. O alcalde Asdo.: Juventino José Trigo Rey
30/10/2020 | Administración LocalMunicipal
Noia
Administración Financeira. Intervención
Aprobación definitiva do crédito extraordinario 8/2020

ANUNCIO DE APROBACIÓN DEFINITIVA SUMARIO Acordo do Pleno do Concello de Noia polo que se aproba definitivamente o expediente de modificación de créditos n. º 8/2020 do Orzamento en vigor, na modalidade de crédito extraordinario, financiado con cargo a Remanente líquido de tesouraría. TEXTO En cumprimento do artigo 169.1, por remisión do 177.2, do Texto Refundido da Lei Reguladora das Facendas Locais aprobado polo Real Decreto Lexislativo 2/2004, do 5 de marzo, ao non presentarse alegacións durante o prazo de exposición ao público, quedou automaticamente elevado a definitivo o Acordo plenario de aprobación inicial deste Concello, adoptado en data 24 de setembro de 2020, sobre crédito extraordinario, financiado con cargo a Remanente líquido de tesouraría. Faise público o resumo por capítulos do estado de ingresos e gastos trala aprobación do devandito expediente. ORZAMENTO DE GASTOS Contra o presente Acordo, en virtude do disposto no artigo 171 do Texto Refundido da Lei Reguladora das Facendas Locais, aprobado polo Real Decreto Lexislativo 2/2004, do 5 de marzo, os interesados poderán interpor directamente recurso contencioso-administrativo na forma e prazos establecidos nos artigos 25 a 42 da Lei 29/1998, do 13 de xullo, Reguladora de devandita Xurisdición. Sen prexuízo diso, a tenor do establecido no artigo 171.3 Texto Refundido da Lei Reguladora das Facendas Locais, aprobado polo Real Decreto Lexislativo 2/2004, do 5 de marzo, a interposición de devandito recurso non suspenderá por si soa a efectividade do acto ou Acordo impugnado. Noia, 28 de outubro de 2020. O alcalde José Santiago Freire Abeijón
30/10/2020 | Administración LocalMunicipal
Cee
Aprobación definitiva da modificación do anexo de subvencións nominativas do orzamento municipal 2020

O Pleno do Concello de Cee, na sesión ordinaria realizada o día 25 de setembro de 2020, acordou aprobar inicialmente a modificación do anexo de subvencións nominativas na aplicación orzamentaria 920/480.00 por importe de 2.400 € que estaba prevista no Orzamento Municipal coa denominación obras a determinar e sen terceiro asignado (previsto inicialmente para subvencións para colocación de antenas), coa finalidade de outorgar á Asociación de veciños de Brens a cantidade de 2.400 € co obxecto de realizar as obras de reparación que se detallan no expediente. O acordo de aprobación inicial da modificación do anexo de subvencións expúxose ao público, polo prazo de quince días, mediante anuncio que foi publicado no Boletín Oficial da Provincia da Coruña nº 165, do 2 de outubro de 2020, e no taboleiro de anuncios do Concello, para efectos de presentación de reclamacións polas persoas interesadas. Debido a que durante o período de exposición pública non se presentaron reclamacións nin alegacións, considérase elevado automáticamente a definitivo o acordo referido, ata este momento provisional. Cee, 27 de outubro de 2020 Alcaldesa do Concello de Cee. Joan Llorenç Belencoso De Gorgolas.
30/10/2020 | Administración LocalMunicipal
Ribeira
Aprobación inicial modificación ordenanzas fiscais para o ano 2021

O Pleno da Corporación, na sesión ordinaria celebrada o pasado 26 de OUTUBRO de 2020, adoptou o seguinte acordo: APROBACIÓN INICIAL DE MODIFICACIÓN DAS SEGUINTES ORDENANZAS: · A.3 Ordenanza fiscal reguladora do Imposto sobre vehículos de tracción mecánica · B.1.1.11 Ordenanza fiscal reguladora da taxa pola prestación do servizo do conservatorio municipal de música. · B.2.6 Ordenanza fiscal reguladora da taxa sobre vaos permanentes e as reservas da vía pública para aparcamento, carga e descarga de mercadorías e outras actividades de interés particular. · B.2.7 Ordenanza fiscal reguladora da taxa pola ocupación de terreos de uso público con mesas e cadeiras con finalidade lucrativa. Segundo o previsto nos artigos 17 do Real decreto lexislativo 2/2004, de 5 de marzo, polo que se aproba o Texto refundido da Lei reguladora das Facendas e locais, e 49 da Lei 7/1985, de 2 de abril, reguladora das bases do réxime local, mediante o presente anuncio, o acordo de aprobación provisional, sométese a exposición pública por prazo de 30 días hábiles, mediante anuncio no BOP, taboleiro de anuncios, e sede electrónica do Concello, e nun diario dos de maior difusión da provincia, a contar dende a inserción no Boletín Oficial da Provincia, para que os/as interesados/as poidan examinar o expediente, e presentar as reclamacións que estimen oportunas perante o Pleno. De non presentárense reclamacións, enténdese aprobado definitivamente o acordo ata entón provisional sen necesidade de novo acordo plenario. Ribeira, a 27 de outubro de 2020. O ALCALDE Asdo.- Manuel Ruiz Rivas
30/10/2020 | Administración LocalMunicipal
Neda
Exposición pública modificación bases execución orzamentos 2020

O día 28 de setembro de 2020, o Pleno da Corporación aprobou inicialmente o expediente de modificación da base 32ª das de execución do orzamento, a fin de aumentar o cuadro relativo ás subvencións previstas nominativamente no Orzamento; así como o anexo VIII das ditas bases. Segundo o previsto nos arts.169 e 177.2 do RDL 2/2004, polo que se aproba o Texto Refundido da Lei Reguladora das Facendas Locais, este acordo inicial foi exposto ao público durante o prazo de 15 días hábiles dende a súa publicación no BOP nº 165 do día 2 de outubro de 2020. Durante o dito prazo non se presentaron reclamacións contra o acordo inicial, polo que de conformidade co previsto no artigo 169.4 do RDL 2/2004, publícase a redacción completa de tal modificación aos efectos da súa aprobación definitiva e entrada en vigor. Consecuencia disto: 1º Engádense dúas liñas á táboa de subvencións nominativas que figuran na dita base, do seguinte xeito: (…) As aplicacións previstas no Orzamento do Concello para estas atencións son as seguintes: (…) 2º Modifícase a redacción do anexo VIII das bases de execución do orzamento a fin de incorporar o seguinte: A través dun expediente de modificación orzamentaria, acordouse aumentar esta dotación en 3.000,00€ para o exercicio 2020. O que se publica para os efectos previstos na lexislación citado, facendo constar que contra a aprobación definitiva poderá interpoñerse recurso contencioso administrativo, segundo o disposto no artigo 171 do RDL 2/2004, de 5 de marzo, no prazo de dous meses contados a partir da data da aprobación definitiva. Vila de Neda, 28 de outubro de 2020 O alcalde Ángel Alvariño Saavedra
30/10/2020 | Administración LocalMunicipal
Oleiros
Urbanismo
Aprobación inicial do Proxecto de Urbanización de Vial na Avenida República Uruguay nº 47, en Pousada

Mediante Resolución da Alcaldía número 2020004345 do 23 de outubro de 2020, acordouse aprobar inicialmente o PROXECTO DE URBANIZACIÓN DE VIAL NA AVENIDA REPÚBLICA URUGUAY Nº 47, en Pousada (Documento R. E. Nº 2020011826 do 10.09.2020) con condicións. De conformidade co artigo 226.2 do Decreto 143/2016, do 22 de setembro, que aproba o Regulamento da Lei 2/2016, do 10 de febreiro, o expediente estará exposto ao público na Área de Urbanismo do Concello de Oleiros, das 8.30 ás 14.00 horas, polo prazo DUN MES, para os efectos de presentación das alegacións que se consideren oportunas. Oleiros, 27 de outubro de 2020 O Alcalde-Presidente, Asdo.: Ángel García Seoane.
30/10/2020 | Administración LocalMunicipal
Muxía
Edicto de aprobación do padrón fiscal da taxa pola prestación do servizo de axuda no fogar de setembro 2020

En data 26 de Outubro de 2020 o Alcalde ditou a seguinte resolución: “Vista a Ordenanza fiscal reguladora da taxa polo servizo de axuda no fogar que foi publicado no BOP nº 108 do 9 de xuño de 2014. Visto o informe do traballador social do concello no que detalla a relación de persoas usuarias do servizo, prezo hora/porcentaxe prezo hora e o número de horas que foron atendidas no mes de setembro 2020. Elaborados os padróns mensuais que conteñen as liquidacións da taxa pola prestación do servizo do SAF no mes de setembro de 2020, en base aos datos facilitados polo Traballador Social do concello. Tendo en conta o establecido no artigo 21.1. f) da Lei 7/1985, Reguladora das Bases de Réxime Local, que atribúe a esta Alcaldía o desenvolvemento da xestión económica de acordo co orzamento aprobado. PRIMEIRO.- Aprobar o padrón mensual da taxa pola prestación do servizo de axuda no fogar correspondentes ao mes de setembro de 2020 co desglose do informe do traballador social. SEGUNDO.- Expoñer ao público os padróns aprobados, mediante a publicación de edicto no BOP e no taboleiro de anuncios do concello, por un período de 15 días dende a publicación. Esta exposición servirá como notificación colectiva a todos os contribuíntes nos termos do artigo 102.3 da Lei 58/2003, de 17 de decembro, Xeral Tributaria. TERCEIRO.- O prazo de cobro en período voluntario será de 2 meses dende a publicacion do edicto de aprobación, transcurrido o mesmo procederase a esixir os xuros de mora e os recargos dacordo cos artigos 26 a 28 da Lei 58/2003. CUARTO.- Contra as liquidacións incorporadas aos padróns, os interesados poderán interpor recurso preceptivo de reposición ante o Sr. Alcalde, como establece o artigo 108 da Lei 7/1985 reguladora das bases do réxime local e regulado no artigo 14.2 do R. D. lexislativo 2/2004 polo que se aproba o texto refundido da lei de facendas locais, no prazo dun mes dende o día seguinte á publicación do edicto no B. O. P. Contra a desestimación do recurso poderase interpor recurso contencioso-administrativo ante o Xulgado do Contencioso-Administrativo competente, no prazo de 2 meses dende o día seguinte á notificación da resolución” Muxía, a 26 de Outubro de 2020. O Alcalde, Santiago M. Toba Campaña
14/10/2020 | Administración LocalMunicipal
Sada
Servizos Económicos
Aprobación inicial da Ordenanza da prestación patrimonial de carácter público non tributario polos servizos de escola infantil Flora Ramos “Florita”

Aprobación inicial da Ordenanza da prestación patrimonial de carácter público non tributario polos servizos de escola infantil Ana Ysabel Olaitz Tassies Maydeu” O Pleno do Concello, en sesión celebrada o día 5 de outubro de 2020, adoptou, entre outros, o seguinte acordo: – Aprobación inicial da Ordenanza da prestación patrimonial de carácter público non tributario polos servizos de escola infantil Ana Ysabel Olaitz Tassies Maydeu” O dito expediente queda de manifesto na Secretaría Xeral deste Concello polo prazo de trinta (30) días hábiles, contados dende o seguinte ao de publicación do presente anuncio no BOP, co fin de que durante o dito prazo se poidan formular as reclamacións que se consideren oportunas. Transcorrido o prazo de exposición pública, o Pleno do Concello adoptará o acordo definitivo que proceda, resolvendo as reclamacións que se teñan presentado e aprobando a redacción definitiva da ordenanza. No caso de que non se teñan presentado reclamacións, o acordo ata entón provisional entenderanse definitivamente adoptado, sen necesidade de novo acordo plenario. Sada, 6 de outubro de 2020. O alcalde Óscar Benito Portela Fernández
14/10/2020 | Administración LocalConsorcios
Consorcio As Mariñas
Anuncio de aprobación inicial do padrón fiscal da taxa pola recollida de residuos sólidos urbanos correspondente ao terceiro trimestre do ano 2020 que rexerá para o concello de Oleiros, na zona denominada A, que comprende Iñás, Nós, Dorneda e Liáns

O presidente do Consorcio “As Mariñas”, mediante resolución de data 05/10/2020, aprobou inicialmente o padrón fiscal da taxa pola recollida de residuos sólidos urbanos correspondente ó terceiro trimestre do ano 2020, que rexerá para o concello de Oleiros, na zona denominada “A”, que comprende Iñás-Nós-Dorneda-Liáns (excepto a urbanización dos Regos). O padrón quedará exposto ó público na sede do Consorcio, sita no lugar de Bos, naves O Carballal, 4, Guísamo, Bergondo, polo prazo de trinta días, segundo establece o artigo 17.1 do Real Decreto Lexislativo 2/2004, do 5 de marzo, polo que se aproba o texto refundido da Lei Reguladora de Facendas Locais, contados a partir do seguinte ó da publicación do presente edicto no Boletín Oficial da Provincia, ós efectos da notificación colectiva conforme ó artigo 102.3 da Lei xeral tributaria. Durante o mencionado prazo poderanse presentar as reclamacións oportunas de conformidade co establecido nos artigos 108 da Lei 7/1985, do 2 de abril, reguladora das bases do réxime local –modificado pola Lei 57/2003, do 16 de decembro–, e 19 do Real Decreto Lexislativo 2/2004, do 5 de marzo. As reclamacións, dirixidas ó Consorcio, poderán presentarse no Rexistro Xeral do Concello arriba citado. O presente padrón fiscal entenderase aprobado definitivamente si, no prazo de exposición ó público, non se presentase reclamación algunha. Bergondo, 7 de outubro de 2020. O presidente José Antonio Santiso Miramontes
14/10/2020 | Administración LocalMunicipal
Boqueixón
Expediente 2019/T002/000001. Suplemento de crédito n.º 2/2020

EXPEDIENTE 2019/T002/000001. Suplemento de crédito n.º 2/2020 Trámite: anuncio de aprobación inicial O 30/09/2020 o Pleno do Concello de Boqueixón aprobou inicialmente o expediente ao inicio referenciado. Sométese á información pública polo prazo de 15 días hábiles para que os interesados poidan examinalo e presentalas reclamacións que consideren oportunas. O prazo compútarase dende o día seguinte ao da inserción deste anuncio no Boletín Oficial da Provincia da Coruña. Así mesmo, estará a disposición dos interesados na sede electrónica deste Concello (https://sede.boqueixon.com). Se transcorrido o período de exposición pública non se achegan alegacións, considerarase definitivamente aprobado o acordo inicialmente adoptado. Todo elo de conformidade co artigo 177.2 do Real Decreto 2/2004, do 5 de marzo, polo que se aproba o texto refundido da Lei reguladora das Facendas Locais. Boqueixón, 7 de outubro de 2020. Manuel Fernández Munín Alcalde-presidente
14/10/2020 | Administración LocalMunicipal
Vilarmaior
Secretaría - Intervención
Aprobación definitiva do Plan municipal de prevención e defensa contra incendios forestais

ANUNCIO O Pleno do Concello de Vilarmaior, na sesión celebrada o día 24 de setembro de 2020, acordou aprobar definitivamente o Plan Municipal de Prevención e Defensa contra os Incendios Forestais, ao abeiro do convenio de colaboración subscrito entre a Xunta de Galicia, a Fegamp e Seaga en materia de prevención e defensa contra incendios forestais para o establecemento dun sistema público de xestión da biomasa nas faixas secundarias e informado favorablemente pola Consellería do Medio Rural. O documento do plan aprobado definitivamente está dispoñible para consulta na sede electrónica do Concello, no taboleiro de anuncios en https://sede.vilarmaior.es.Vilarmaior, 07 de outubro de 2020. O ALCALDE Carlos Vázquez Quintián
14/10/2020 | Administración LocalMunicipal
Arteixo
Renda e Exaccións
Publicación da aprobación inicial da modificacion da Ordenanza fiscal n.º 14, reguladora da taxa pola prestación do servizo do lixo

ANUNCIO MODIFICACIÓN DA ORDENANZA FISCAL REGULADORA DA TAXA POLA PRESTACIÓN DO SERVIZO DE RECOLLIDA E TRATAMENTO DE LIXOS E RESIDUOS URBANOS DO CONCELLO DE ARTEIXO (O. F. N.º 14). APROBACIÓN INICIAL. O Pleno da Corporación, en sesión de 29 de setembro de 2020, adoptou, entre outros, o acordo seguinte: Aprobación inicial da modificación da Ordenanza fiscal n.º 14, reguladora da taxa pola prestación do servizo de recollida e tratamento de lixos e residuos urbanos do Concello de Arteixo. Procede a exposición pública por un prazo de trinta días, mediante inserción do presente edicto no Boletín Oficial da Provincia e no diario “La Voz de Galicia”, así como no taboleiro de edictos do Concello e na sede electrónica do Concello de Arteixo. O prazo citado comezará a contar a partir da derradeira das publicacións realizadas. Durante este período, tódolos interesados poderán examinar o expediente e presentar, no seu caso, as reclamacións que consideren oportunas. Rematada a exposición pública, a Corporación resolverá as reclamacións que foran presentadas. Se tales reclamacións non se tiveran producido, o texto até entón provisional, entenderase definitivamente aprobado, procedéndose á publicación do texto integro das ordenanzas citadas. Arteixo, 29 de setembro de 2020. Asina dixitalmente na data do documento electrónico a concelleira de Servizos Económicos Patricia Amado Varela
14/10/2020 | Administración LocalMunicipal
Sobrado
Exposición pública da aprobación do padrón fiscal S. A. F. setembro 2020

Por resolución de Alcaldía nº: 329/2020 de data 7 de outubro de 2020, acordou aprobar os padróns fiscais do mes de setembro de 2020 correspondentes ao prezo público pola prestación do servizo de axuda no fogar para as dúas modalidades: dependencia e libre concorrencia. Vistas as liquidacións practicadas do prezo público pola prestación do Servizo de axuda no fogar no Concello de Sobrado no mes de setembro de 2020, de conformidade e en aplicación da ordenanza reguladora do servizo de axuda no fogar deste Concello. No uso das atribucións que me outorga a lexislación do Réxime local vixente, RESOLVO PRIMEIRO.- Aprobar as liquidacións practicadas do prezo público pola prestación do Servizo de axuda no fogar no Concello de Sobrado no mes de setembro de 2020, de conformidade co establecido na Ordenanza reguladora deste prezo público, e en aplicación do regulamento do servizo de axuda no fogar do Concello de Sobrado nos seguintes termos: modalidade libre concorrencia e dependencia por importes respectivos de 2.092,03 e 4.546,04 €. SEGUNDO.- Dese conta do presente aos servizos administrativos e contables aos efectos oportunos. TERCEIRO.-Expoñer ao público o padrón aprobado mediante a publicación de edicto no Boletín Oficial da Provincial e no Taboleiro de anuncios da corporación, por un prazo de 15 días dende a publicación. Esta exposición actúa como notificación colectiva a todos os contribuíntes nos termos do artigo 102.3 da Lei 58/2003, de 17 de decembro, Xeral Tributaria. CUARTO: Contra as liquidacións practicadas, os interesados poderán interpor recurso preceptivo de reposición ante o Sr. Alcalde-Presidente, como establece o artigo 108 da Lei 7/1985, do 2 de abril, Reguladora das bases do Réximen local e no artigo 14.2 do Texto Refundido da Lei de facendas locais aprobado por Real Decreto Lexislativo 2/2004, do 5 de marzo, no prazo dun mes dende o día seguinte á publicación do edicto do B. O. P. Contra a desestimación do recurso poderase interpor recurso contencioso administrativo ante o Xulgado do Contencioso-Administrativo da Coruña, no prazo de 2 meses dende o día seguinte á notificación da resolución expresa ou de 6 meses dende que se produza a desestimación presunta. QUINTO.-O prazo de cobro en período voluntario será de 2 meses contados a partir do día seguinte ó da finalización da exposición pública. Transcorrido o mesmo procederase a esixir os xuros de mora e os recargos de acordo cos artigos 26 a 28 da LXT. Non obstante, tal e como prevé a Ordenanza reguladora do servizo de axuda no fogar deste Concello, publicada no BOP nº: 75 do 22/04/2014, os prezos públicos satisfaranse con carácter posterior á prestación do servizo e con carácter específico, durante os vinte primeiros días do mes seguinte. Sobrado, 8 de outubro de 2020 O alcalde Luís Lisardo Santos Ares
14/10/2020 | Administración LocalMunicipal
Vimianzo
Anuncio de cobranza

Con data 07/10/2020 por esta Alcaldía apróbase inicialmente a PADRÓN FISCAL DO SERVIZO DE AXUDA NO FOGAR (SAF), CORRESPONDENTE AO MES DE SETEMBRO DO ANO 2020 co seguinte detalle: Mes de Setembro do ano 2020 (122 recibos por importe total de 5.553,05 euros). O Padrón aprobado expóñese ó público nas oficinas do Concello de Vimianzo durante 15 días hábiles, contados a partir do día seguinte ó da publicación deste anuncio no Boletín Oficial da Provincia, a efectos de reclamacións. En caso de non formularse, entenderase aprobado automaticamente con carácter definitivo, significando que só se deterá a acción de cobranza, en relación cos suxeitos pasivos que efectúen alegacións, sen que afecte aos restantes suxeitos pasivos. O prazo de cobro en vía voluntaria para estes suxeitos pasivos comezará dende que se resolva a súa reclamación. Esta exposición, por prazo de quince días dende a correspondente publicación, servirá de notificación colectiva a tódolos contribuíntes, nos termos establecidos no artigo 102.3 da Lei 58/2003, do 17 de decembro, Xeral Tributaria. Contra as liquidacións incorporadas ao Padrón, todos os interesados poderán interpor RECURSO DE REPOSICIÓN ante a Alcaldía, segundo o disposto no artigo 14.2 do RDL 2/2004, do 5 de marzo, polo que se aproba o texto refundido da Lei Reguladora das Facendas Locais, no prazo DUN MES contado dende o día seguinte ó remate da exposición ó público da Listaxe de usuarios. A interposición do recurso non suspende a eficacia das liquidacións correspondentes, agás que se solicite a suspensión e se presente garantía nos termos establecidos no apartado i) do precepto anteriormente mencionado. Contra a desestimación do recurso de reposición poderase interpor RECURSO CONTENCIOSO-ADMINISTRATIVO, no prazo de dous meses dende a notificación da resolución expresa ou de seis meses dende que se produza a desestimación presunta. Tamén se poderá interpor calquera outro recurso que se estime conveniente. O prazo de cobro en período voluntario abranguerá dende o día 28 de Outubro de 2020 ata o día 28 de Decembro de 2020. As liquidacións que figuren correctamente domiciliadas faranse chegar ás respectivas entidades de depósito para que sexan cargadas nas contas dos seus clientes. Transcorrido o período de cobro sinalado, iniciarase o período executivo que determina o dereito a percibir o recargo de prema e demais, de acordo co previsto nos artigos 26 e 28 da Lei Xeral Tributaria. Vimianzo, a 7 de outubro de 2020 A alcaldesa Mónica Rodríguez Ordóñez
14/10/2020 | Administración LocalMunicipal
Boiro
Anuncio de aprobación definitiva dos expedientes de modificación de créditos n.º 17/2020, 18/2020 e 19/2020

ANUNCIO DE APROBACIÓN DEFINITIVA DOS EXPEDIENTES DE MODIFICACIÓN DE CRÉDITOS N.º 17/2020, 18/2020 e 19/2020 O Pleno da Corporación, en sesión celebrada o día 10 de setembro de 2020, aprobou inicialmente os expedientes de modificación de créditos n.º 17/2020, 18/2020 e 19/2020. O anuncio foi exposto ao público mediante anuncio no BOP n.º 153, do 16 de setembro de 2020. Elevado a definitivo, por non terse producido alegacións durante a fase de exposición ao público, o acordo de aprobación dos expedientes de modificación de créditos n.º 17/2020, 18/2020 e 19/2020, aprobado polo Pleno o 10/09/2020, procédese a efectuar o trámite establecido no artigo 169.3 da TRLRF, de publicación no BOP, do resume por capítulos de cada un dos presupostos que o integran: (1) Os créditos definitivos inclúen os iniciais máis as modificacións de crédito aprobadas ata a data de hoxe, incluídos estes tres expedientes. O que se fai público para xeral coñecemento e efectos oportunos. Boiro, 8 de outubro de 2020. O alcalde-presidente José Ramón Romero García
14/10/2020 | Administración LocalMunicipal
Boqueixón
Desafectación parcial de camiño público en Lestedo, Boqueixón

DESAFECTACIÓN PARCIAL DE CAMIÑO PÚBLICO EN LESTEDO, BOQUEIXÓN Na sesión plenaria ordinaria do Concello de Boqueixón, que tivo lugar o 30 de setembro de 2020, adoptouse o seguinte acordo: 1. Alterar a cualificación xurídica desafectando do dominio público, do tramo de camiño que perdeu a súa consideración de uso público, xa que só serve para dar acceso a unha única finca (agrupada 338-339, con referencias catastrais 001900900NH43G0001QJ e 001900900NH43G0000MH), propiedade de dona Ilda Lortes Gómez. O tramo do camiño a desafectar está clasificado urbanísticamente polo PXOM como solo de núcleo rural e a valoración económica da parcela resultante desafectada é de 415,60 €. 2. Someter a información pública o expediente durante un mes a efectos de presentación de reclamacións.3. Se en dito prazo no se presentasen reclamacións, considérase o tramo do camiño definitivamente desafectado do dominio público e procederase coa venda directa da parcela sobrante, ao solicitante propietario da parcela colindante. Boqueixón, 7 de outubro de 2020. O alcalde Manuel Fernández Munín